Ελένη Ζαρούλια

Η Ελένη Ζαρούλια (Αθήνα, 21 Μαΐου 1961) είναι Ελληνίδα πρώην βουλευτής του επίσης πρώην ακροδεξιού νεοναζιστικούκόμματος της Χρυσής Αυγής, καταδικασμένη για τη συμμετοχή της σε αυτή.Εγκληματική οργάνωση η Χρυσή Αυγή, efsyn.gr, 07/10/2020 Υπήρξε βουλευτής την περίοδο Ιουνίου 2012 - Ιουλίου 2019 στην Εκλογική περιφέρεια Β΄ Αθηνών.

Η αντιρατσιστική οργάνωση EGAM ζήτησε να διαγραφεί η Ζαρούλια από την Επιτροπή για την Ισότητα και τον Αγώνα κατά των Διακρίσεων της Κοινοβουλευτικής Επιτροπής του Συμβουλίου της Ευρώπης, ως μέλος νεοναζιστικού κόμματος. Εκπρόσωπος του Συμβουλίου της Ευρώπης διευκρίνισε πως η παρουσία της Ζαρούλια είναι αποτέλεσμα της πρόνοιας του καταστατικού για αμερόληπτη εκπροσώπηση των κομμάτων και πολιτικών ομάδων των εθνικών κοινοβουλίων. Επίσης ανέφερε πως η εκλογή της στην επιτροπή θα μπορούσε να αμφισβητηθεί από οποιοδήποτε μέλος της  Συνέλευσης, κάτι που δεν συνέβη, καθώς και ότι η Ζαρούλια εγγράφως δήλωσε τη συμφωνία της με τους στόχους και τις αρχές του Συμβουλίου της Ευρώπης.

Στις 2 Απριλίου 2014 το Ελληνικό Κοινοβούλιο αποφάσισε την άρση της ασυλίας της Ζαρούλια, μετά από αίτημα των δικαστικών λειτουργών που χειρίζονται την ποινική υπόθεση της Χρυσής Αυγήςhttp://www.tanea.gr/news/politics/article/5104349/thn-arsh-asylias-gia-treis-xrysaygites-boyleytes-apofasise-h-epitroph-deontologias/http://tvxs.gr/news/ellada/boyli-yper-tis-arsis-asylias-pente-boyleyton-tis-xa. Στις 2 Ιουλίου το Δικαστικό Συμβούλιο ανακοίνωσε τον κατ' οίκον περιορισμό για τη βουλευτή, εκτός από την περίπτωση μετάβασής της στη Βουλή, και την απαγόρευση εξόδου από τη χώραhttp://www.newsbomb.gr/koinwnia/story/467261/eleytheri-me-perioristikoys-oroys-i-eleni-zaroylia. Η ίδια έχει χαρακτηρίσει τη δίωξή της ως πολιτική.http://www.thetoc.gr/politiki/article/nea-prothesmia-pire-i-eleni-zarouliahttp://www.newsbeast.gr/politiki/arthro/694377/stis-25-iouniou-apologeitai-i-eleni-zaroulia/

Από το 2007 η Ζαρούλια είναι μαζί με τον αδερφό της και τον σύζυγό της μέλος του Δ.Σ. μιας εταιρείας που διαχειρίζεται ένα ξενοδοχείο ημιδιαμονής στην πλατεία Αττικής.

Τον Οκτώβριου του 2020 επιχείρησε να διοριστεί ως μετακλητή υπάλληλος της Βουλής αλλά μετά από αντιδράσεις η διαδικασία πάγωσε. Μάλιστα εξ αιτίας του γεγονότος  δρομολογήθηκε να αλλάξει ο κανονισμός της βουλής ώστε να απαγορεύεται ο διορισμός συζύγων, συμβίων και συγγενών Α΄και Β΄ βαθμού βουλευτών ως μετακλητών στη Βουλή και όσοι είναι υπόδικοι με την κατηγορία για συμμετοχή σε εγκληματική οργάνωση να μην μπορούν να διοριστούν ως μετακλητοί στη Βουλή.Διόρισαν στη Βουλή τη χρυσαυγίτισσα Ζαρούλια, efsyn.gr, 02.10.2020Οργή: Διόρισαν μετακλητή υπάλληλο στη Βουλή τη χρυσαυγίτισσα Ελένη Ζαρούλια, ΤΑ ΝΕΑ, 02.10.2020«Μπλόκο» στο διορισμό της χρυσαυγίτισσας Ζαρούλια, 02.10.2020, efsyn.gr

 Παραπομπές 

Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με τη Χρυσή Αυγή
Κατηγορία:Έλληνες νεοναζιστές
Κατηγορία:Μέλη της Χρυσής Αυγής με καταδικαστικές αποφάσεις